钦定古今图书集成/明伦汇编/氏族典/第412卷 > 杜纯
## 钦定古今图书集成/明伦汇编/氏族典/第412卷 > 杜纯

按《宋史杜纯传》：“纯字孝锡，濮州甄城人。以荫为泉州
司法参军。熙宁初，以河西令上书言政，王安石异之，
引寘条例司，充审刑详议官。秦帅郭逵与其属王韶
成讼，纯受诏推鞫，得韶罪。安石主韶，变其狱，免纯官。
后为大理正，杨汲奏为立异，又废于家。元祐元年，范
纯仁荐之，除河北转运判官。初更役书，司马光称其
‘论议详尽’”，召为刑部员外郎、大理少卿，擢侍御史。言
者诋其不由科第，改右司郎中，寻知相州，徙徐州。以
集贤院学士提举崇福宫，卒。